cyanic-selkie/wikianc huggingface dataset:
Helena Petrovna Blavatsky
Den hemmelige lære
Madame Blavatsky skriver at mennesket eksisterer på mange plan, fra det guddommelige til det fysiske. Hun skriver om forsvunne høykulturer på Atlantis og i Egypt. Videre skriver hun at mennesket skal utvikle seg gjennom en serie  på sju rotraser, hvorav dagens menneskehet stort sett  tilhører femte underrase av femte rotrase. Blant Blavatskys tilhengere har enkelte grupper tatt hennes lære til inntekt for rasistiske ideologier. Blant annet spilte teosofiens raselære en rolle i utviklingen av nazismen.
After Eight
Dagens varianter
After Eight-produkter inkluderer:
Helena Petrovna Blavatsky
Den hemmelige lære
Fra 1887 til sin død i 1891 levde madame Blavatsky i London. Foruten å gjøre ferdig Den Hemmelige Lære, skrev hun flere mindre bøker, bl.a. Nøkkelen til teosofi og Stillhetens røst.
Hun deltok aktivt i den teosofiske virksomheten, som leder for den europeiske seksjonen, som redaktør for tidsskriftet Lucifer, som inspirator og som foredragsholder, særlig i Blavatskylosjen. Hun tok dessuten initiativet til å opprette en «esoterisk seksjon» innen Teosofisk samfunn. Medlemmene av den esoteriske seksjonen fikk personlig instruksjon fra Madame Blavatsky i spesielle emner, slik hun også hevdet at alle store religioner hadde sin esoteriske kjerne.
Flere medlemmer i den esoteriske seksjonen, heriblant den irske poeten W. B. Yeats, var også med i Det Gyldne Daggrys Hermetiske Orden.
Madame Blavatsky formulerte et teoretisk grunnlag som de fleste moderne okkulte og esoteriske bevegelser verden over stadig bygger på. Blant de viktigste videreførerne av Madame Blavatskys arbeide er Annie Besant og Charles Leadbeater, Alice A. Bailey og Rudolf Steiner.
Død
Hun hadde allerede vært sykdomssvekket i en tid da hun 8. mai 1891 døde av influensaen som herjet i London. Dødsfallet ble nevnt i over hundre pressesaker i britiske presse, i tillegg til leserbrev fra teosofer om hennes betydning.
Skrifter
Hennes «Collected Writings» er utgitt i 15 store bind. Ingen av hennes hovedverk finnes på norsk, men Den Hemmelige Lære finnes i utdrag på svensk og i sin helhet på dansk. Et utdrag fra den korte pamfletten The Key to Theosophy er utgitt på norsk i antologien New Age, 2007.
Opostega
Opostega spp. er en slekt av sommerfugler som hører til familien hvitmøll (Opostegidae). Det finnes bare to arter i Europa, en av dem også i Norge.
Utseende
Små (vingespenn 8–12 mm for den arten som forekommer i Norden), slanke, snøhvite møll. Antennene er trådformede, noe kortere enn forvingen. Det innerste antenneleddet er kraftig utvidet og danner et "øyelokk" over fasettøyet.
Levevis
Artene finnes i åpne områder, larvene utvikler seg trolig inne i stengelen på ulike urter.
Utbredelse
Slekten er utbredt i Palearktis, Afrika, Sørøst-Asia og Australia.
Torsnes
Torsnes kan referere til:
Fuglenes
Fuglenes er en bydel i Hammerfest kommune i Norge. Fuglenes er rik på kulturhistorie fra ulike tidsepoker. Mest kjent er Meridianstøtten.
Meridianstøtten
Meridianstøtten er endepunktet til Struves meridianbue. Det var her Friedrich Georg Wilhelm von Struves oppmålinger ble avsluttet i 1852. Meridianstøtten står på UNESCOs verdensarvliste og er et fredet kulturminne.
Fuglenesodden friluftsmuseum
Fuglenesodden friluftsmuseum driftes av Gjenreisningsmuseet og inneholder en boligbrakke, et naust og en utedo. Disse byggverkene ble hentet fra Melkøya da Snøhvitanlegget skulle bygges i 2002. Husene er originale fra gjenreisningstiden etter 2.verdenskrig. Også innredning og innhold i naust er slik det var i tiden etter gjenreisningen av Nord-Troms og Finnmark.
Heksebrenning
I rettsbøkene fra Hammerfest kunne en lese; Fra høsten 1621 til august 1685, ble tre personer dømt til døden ved brenning. En kvinne og to menn. Gamle notater omtaler området som Galgenes.
Angrepet på byen under Napoleonskrigen
Skansen rett ovenfor Fuglenesodden friluftsmuseum finner en rester av byens forsvarsverk i 1809. På denne tiden var Norge under styre av Danmark, som var i allianse med Frankrike. Hammerfest ble direkte innblandet da to engelske krigsskip bemannet med soldater og flere kanoner. I byen hadde om lag hundre menn, samlet sammen fra byen og områdene rundt ved Skansen og batteriet(nærmere bysentrum). Hammerfest var underlegen både ammunisjon og kanoner (bare to) og måtte til slutt gi tapt. I dag er området inngjerdet med en kanon som viser hvor forsvarsverket lå under angrepet.
Bunkerdepotet
Nedenfor Meridianstøtta er det i dag industri/ laste-losseområde. Noe det har vært i lang tid. Fuglenes var svært viktig innen fiske, fangst og bunkring – ny proviant, nytt drivstoff. Ennå i dag står salttankene igjen etter familien Robertson. Salt som ble brukt til salting av klippfisk, selkjøtt og huder, som startet mottak allerede i 1825.
Troms og Finnmarks eldste fyrlykt
Fuglenes fyr av 1859 er Troms og Finnmarks eldste fyrlykt.
Lasur
Lasur kan vise til:
Igor Paklin
Han vant høydehopp under EM 1986 i Stuttgart med 2,34, og innendørs-VM 1987 i Indianapolis i USA med 2,38. I VM 1987 i Roma ble han sølvvinner med et hopp på 2,38.
Han satte verdensrekord 4. september 1985 med 2,41 meter, en verdensrekord som han hadde frem til 30. juni 1987 da svenske Patrik Sjöberg hoppet en centimeter høyere.
Rødgumpspinner
Rødgumpspinner (Euproctis similis) er en sommerfugl i gruppen børstespinnere (Lymantriidae). Denne hvite arten med gulrød bakkroppsspiss er bare funnet tre ganger i Norge, i Akershus, Aust-Agder og Vest-Agder.
Utseende
En middelsstor (vingespenn 25 – 44 mm) spinner, helt hvit bortsett fra at bakkroppsspissen er rødgul og at hannen har et par brunlige flekker ved forvingens bakhjørner. Kroppen er kledt med lange, men nokså spredte, hvite hår som virker ganske rufsete. Antennene er fjærformede hos begge kjønn, mye bredere hos hannen enn hos hunnen. Bakkroppen er ganske slank hos hannen, tykk hos hunnen. Vingene er avrundede, hos hunnen helt hvite. Hannen har noen små, brunlige flekker ved forvingens bakhjørner. Larven er mørk, med hvite vorter langs ryggens sider og en dobbel, rødoransje stripe midt på ryggen. Den er kledt med kvaster av lange, mørke børster.
Irriterende hår
Både larver, kokonger og de voksne sommerfuglene er kledt med løstsittende hår som kan forårsake hudirritasjoner hos følsomme personer. Dette kan bli særlig problematisk om mange av disse spinnerne har blitt lokket inn i hus av lys som har stått på om natten.
Utbredelse
Arten finnes i det meste av Europa, utenom de nordligste delene, og videre østover gjennom Russland til Kina, Korea og Japan. Den er også funnet noen få ganger i Nord-Amerika, men dette dreier seg etter alt å dømme om innførte eksemplarer, og det ser ikke ut til at den har klart å etablere seg her. I Norge er den bare registrert tre ganger, fra henholdsvis Bærum, Arendal og Mandal.
Force Marsjør Juzz-Band
Force Marsjør Juzz-Band (FMJB) er studentorkesteret ved Det juridiske fakultet ved Universitetet i Bergen og er en del av Juristforeningen. Orkesteret ble stiftet i 1979, og bærer tilnavnet «Norges ledende Juzz-Band». Navnet spiller på det juridiske uttrykket force majeure.
FMJB er også kjent for sine «fotnoter». En «fotnote» er dansende medlem i Force Marsjør Juzz-Band. Fotnotene er kjent for sine dansende tolkninger av klassikere som «You Can Leave Your Hat On» og «The Final Countdown».
Daniel Akaka
Daniel Kahikina Akaka (født 11. september 1924 i Honolulu, død 6. april 2018 i Honolulu ) var en amerikansk politiker. Han var senator og representerte Hawaii og Det demokratiske parti. Han kom inn i Senatet i 1990, etter å ha representert Hawaii i Representantenes hus fra 1977 til 1990. Han stilte ikke til gjenvalg i 2012.
Bakgrunn
Akaka gikk ut av Kamehameha Schools i 1942. Han deltok så i andre verdenskrig blant annet på Saipan og Tinian. Han studerte pedagogikk ved University of Hawaii. I 1966 tok han mastereksamen i pedagogikk.
Politiker
Han ble utpekt som senator av Hawaiis guvernør John Waihee som følge av forgjengeren Spark Matsunagas dødsfall. 16. mai 1990 startet han, og i november samme år ble han valgt med 54% av stemmene i et ekstraordinært valg.
«Stavangerfjord»
«Stavangerfjord» kan vise til:
Eneco Tour 2008
ENECO Tour 2008 ble arrangert mellom 20. og 27. august 2008 og var den 4. utgaven av ENECO Tour. Rittet startet i Nederland med en prolog på 4,4 km i Sittard-Geleen. På den 4. etappen dro syklistene inn i Belgia. Rittet ble avsluttet etter 8 dager med en individuell tempoetappe i Mechelen.
I tillegg til ProTour-lagene fikk også de profesjonelle kontinentallagene Cycle Collstrop og Skil-Shimano stille.
José Iván Gutiérrez vant for andre år på rad.
Edvald Boasson Hagen fikk sitt gjennombrudd i ProTouren. Han var blant de seks beste på seks av de åtte etappene, og lå bra an i sammendraget til han på den femte etappen havnet på feil side da feltet delte seg i sidevinden.
Alexandre Brongniart
Alexandre Brongniart (født 5. februar 1770 i Paris, død 7. oktober 1847 i Paris) var en fransk kjemiker, mineralog og zoolog som samarbeidet med Georges Cuvier i et studium av geologien i regionene rundt Paris.
Familie og virke
Han var sønnen av arkitekten Alexandre-Théodore Brongniart og faren til botanisten Adolphe-Théodore Brongniart.
Han ble født i Paris og ble instruktør for École de Mines (en gruvedriftsskole) i Paris og direktør over porselensfabrikken i Sèvres. Han introduserte en nytt system for klassifisering av reptiler og skrev om mineralogi. Han laget også en stor studie av trilobitter og gjorde pionerarbeid til stratigrafi ved utviklingen av fossil kjennetegn.
Han var også grunnleggeren av det franske nasjonalmuseum av keramikk (Le musée national de Céramique), etter å ha vært direktør ved flere porselenfabrikker fra 1800 til 1847.
Salute
Salute er debutalbumet til hardrockbandet 21 Guns, utgitt i 1992.
Personell
Andre medvirkende
Hyacinthia
Hyacinthia (gresk Ὑακίνθια, Hyakínthia) var en antikk gresk festival som ble holdt til minne om Hyacinthos’ død i Amyklai og var den nest betydningsfulle festivalen som ble holdt i Sparta. Den foregikk i den spartanske måneden Hyacinthios tidlig på sommeren.
Fremgangsmåte
Hyacinthia varte i tre dager. Detaljene har blitt formidlet via beskrivelser via antikke forfattere som Athenaios og Didymus Chalcenterus. Den første dagen var forbeholdt sorg for den døde helt: ofringer ble gitt den døde, festmåltidene var enkle og uten prakt eller dekorasjon. Brødet som ble ofret var av enkleste sort.
Den andre dagen feiret heltens gjenfødsel. Ungdommen spilte musikkinstrumenter som kithara og aulos, og de sang hymner til Apollons storhet. Andre deltok i hesteveddeløp. Tallrike kor konkurrerte i byen, de sang landlige sanger og danset. Amyklai var også stedet for parader av vogner som var dekorert av kvinner og piker fra Sparta. Tallrike ofringer ble gitt, innbefattet geiter med anledningen κοπίς, kopis. Banketter ble holdt av borgerne som inviterte deres venner og slektninger. Helotene, de ufrie borgerne, hadde lov til å delta i feiringene, det samme hadde utlendinger: «de spanderte ikke bare på deres egne landsmenn, men på enhver utlending som kom til å være der» (Athenaios, IV, 138F). Kopis skjedde under spesielle telt kjent som σκηναί (skēnaí), et karakteristisk trekk for antikkens landlige festivaler.
Hyacinthia var en betydelig spartansk fridag. Xenofon, i Hellenics IV, 5, 11, rapporterer at spartanerne avbrøt deres militærkampanje for å kunne dra tilbake til Lakonia slik at de kunne delta i høytidene. Pausanias skriver at de faktisk forhandlet fram en fredsavtale spesielt for denne hensikten. I henhold til Thukydid lovte athenerne ved freden i Nikias — for å vise sin gode vilje overfor spartanerne — å støtte feiringene.
1777 Gehrels
1777 Gehrels er en hovedbelteasteroide. Den ble oppdaget 24. september 1960 av Cornelis Johannes van Houten, Ingrid van Houten-Groeneveld og Tom Gehrels ved Palomar Observatory i San Diego County i California.
Rwanda under Sommer-OL 2008
Rwanda under Sommer-OL 2008. Fire sportsutøvere, tre menn og en kvinne fra Rwanda deltok i to sporter, friidrett og svømming under Sommer-OL 2008 i Beijing. Det var sjuende gangen som Rwanda deltok i et sommer-OL, de vant ikke noen medalje.
Holi
Holi er en hinduistisk høytid som også kalles «fargefestivalen» eller «kjærlighetsfestivalen». Det er en vårfestival som assosieres med gudene Shiva og Krishna. Festivalen har religiøse røtter, men det er lite religiøs aktivitet i feiringen. Den feires i månedskiftet februar/mars; den første dagen kalles Holika Dahan eller Chhoti Holi, og den andre festivaldagen kalles Rangwali Holi, Dhuleti, Dhulandi eller Dhulivandan.
Holi er en av de mest intense hinduistiske festivalene, preget av mye humor. Selv ikke de mest strikte reglene for samkvem mellom kastene gjelder under denne festivalen. Holi kalles også «fargefestivalen», og man feirer den blant annet ved å kaste farger på hverandre. Mest normalt er å helle vann over seg først og så kaste fargepulver på hverandre i alle slags farger. Holi er en feiring av skapelse og fornyelse.
Holi-festivalen markerer starten på våren, og feires med stor entusiasme og innlevelse over hele verden. Tradisjonelle skillelinjer som kaste, kjønn, status og alder blir satt til side i en storslått feiring av våren og jordens fruktbarhet.
Fargene skal symbolisere at det skal bli et friskt år med et mangfold av fargerike planter. Helsemyndighetene advarer mot farlige kjemikalier under feiringen, og har gjennom store annonsekampanjer bedt den feststemte befolkningen bruke fargestoffer som ikke er helseskadelige.
Konklavet 1939
Konklavet 1939 ble innkalt etter pave Pius XIs død 10. februar 1939. Det åpnet 1. mars i Det sixtinske kapell, og allerede neste dag, i den tredje avstemningen, ble kardinal Eugenio Pacelli valgt, og tok navnet Pius XII.
Pacelli var den første kardinalstatssekretær siden 1667 (pave Klemens IX) som ble valgt til pave, den første camerlengo siden pave Leo XIII i 1878, den første medlem av den romerske kurie siden pave Gregor XVI i 1831 og den første romer siden pave Klemens X i 1670.
Papabile
Nevnt som papabile (godt tenkelige paveemner) var August Hlond av Gniezno-Poznań, Karl Joseph Schulte av Köln, den franske kuriebiskopen Eugène-Gabriel-Gervais-Laurent Tisserant, Ildefonso Schuster av Milano, Adeodato Giovanni Piazza av Venezia, Maurilio Fossati av Torino, og til og med Massimo Massimi, foruten den alment mest tippede Eugenio Pacelli. Utsiktene for en ikke-italiensk pave ble ansett som bedre enn ved mangfoldige tidligere pavevalg.
Forløp
Det var 62 kardinaler ved Pius XIs død, og alle deltok i konklavet. Det er senere blitt hevdet på grunnlag av en rekke indiskresjoner at kardinal Pacelli fikk 35 stemmer allerede ved første avstemning, og 40 i annen. Under tredje avstemning fikk han 48 stemmer, seks flere enn de to tredjedeler som avgjorde valget. Andre kardinaler som mottok stemmer var i alle fall Elia Dalla Costa, Luigi Maglione og kanadieren Jean-Marie-Rodrigue Villeneuve.
Eminem
Marshall Bruce Mathers III, kjent under artistnavnet Eminem, ofte stilisert som EMINƎM og tidligere kjent under navnet Slim Shady, (født 17. oktober 1972 i Saint Joseph) er en amerikansk rapper. Han har vunnet Grammy- og Oscar-priser for musikken sin. Han har også hatt roller i filmene 8 Mile og The Interview.
Rolling Stone har rangert ham som 83 på sin liste over 100 Greatest Artists of All Time, kaller ham «King of Hip Hop».
Artisten har fått mye oppmerksomhet på grunn av tekstene sine.
I 2014 satte han verdensrekord på antall ord i en låt i hit-sangen «Rap God». Sangen inneholder 1,560 ord, mer enn fire ord i sekundet i den 6 minutter lange sangen, og fikk Eminem inn i Guinness Book of Records.
Eminem ble innvotert i Rock and Roll Hall of Fame i 2022.
Oppvekst og skolegang
Marshall og moren levde på sosialtrygd som moren mottok siden hun var arbeidsløs, og ifølge Marshall hadde hun problemer med alkohol og pillemisbruk. Han har også hevdet at moren og stefaren var voldelige mot ham. Det nevnes blant annet i «Cleaning Out My Closet» og «My Mom». Voldsbruken er aldri blitt bevist. Han bodde tidvis hos blant annet bestemoren og sønnen hennes, som var omtrent jevnaldrende med ham. Han bodde også hos noen av vennene sine i disse periodene, blant annet sammen med rapperen Proof og foreldrene hans.
Som 12-åring begynte Marshall på Lincoln Junior High School. Han viste liten interesse for skolearbeid, og hyppig skulking resulterte i at han strøk eksamen i 9. klasse tre ganger. Marshall ble også mobbet på skolen, og oppveksten hans ble derfor preget av en rekke skolebytter.
Etter å ha sluttet på skolen hadde han flere forskjellige småjobber mens han jobbet for å utvikle musikken sin ytterligere. Marshall rappet i flere grupper, som Basement Productions, The New Jacks, og Soul Intent, før han startet sin solokarriere. I 1996 ga han ut albumet Infinite gjennom det lokale plateselskapet FBT Productions.
Infinite
I 1996 utkom albumet Infinite, Eminems solodebut som rap-artist. Det ble fulgt opp med en demo av The Slim Shady LP. I 1997 deltok han i Rap Olympics i New York, hvor han ble nummer to i freestyle battle, og Dr. Dre ble oppmerksom på den hittil ganske ukjente rapperen. Dette resulterte i kontrakt med plateselskapet Interscope. De to begynte å jobbe på utgivelsen av en utvidet versjon av The Slim Shady LP, med låter som «The Real Slim Shady» og «Business», som senere kom til å bli store suksesser.
Tidlig i 1999 kom musikkvideoen til singelen «My Name Is» ut på markedet. Den inneholdt blant annet parodier på kjente personer som Marilyn Manson og tidligere president Bill Clinton. Kort tid etter debuterte The Slim Shady LP som nummer tre på det amerikanske magasinet Billboards albumliste. Den 23. februar 1999 kom The Slim Shady LP ut, og solgte over ni millioner eksemplarer i hele verden. Hans andre plate, The Marshall Mathers LP, har solgt 65,000 i Norge og 19 millioner verden over. Konserten i Oslo Spektrum 1. februar 2001 var utsolgt etter et par dager.
Hans utfall mot musikkolleger som «N'Stink», «The Wackstreet Boys» og «98 Disease» (parodisk om boybandene 'N Sync, Backstreet Boys og 98 Degrees) vakte blandede reaksjoner i bransjen. Eminem har havnet i kontrovers grunnet voldelige tekster. I blant annet låtene «'97 Bonnie and Clyde» og «Kim» gis det uttrykk for fantasier om å drepe eks-konen (Kimberly Ann Scott Mathers) som også er mor til datteren Hailie (født 25. desember 1995). Låtene «Mockingbird» og «Hailie's song» er dedikert til henne. Kim og Marshall skilte seg i 2001 etter to års ekteskap, og Marshall overtok foreldreretten til datteren Hailie.
Priser
I 2001 mottok Eminem én Grand Music Award og tre MTV Music Award,: «Video of the Year» og «Best Male Video» for «The Real Slim Shady» og «Best Rap Video» for samarbeidet med Dr. Dre på låten «Forgot About Dre». Ved Grammy Awards fikk han prisen for «Best Rap Solo Performance» for «My Name Is?» og «Best Rap Album» for The Slim Shady LP.
8 Mile
I 2002 debuterte Eminem som skuespiller i filmen 8 Mile. Filmen vant en Oscar for beste sang for Lose Yourself, som Eminem hadde skrevet. Filmen finner sted i Eminems hjemtrakter, og handler om en fiktiv rapper ved navn Jimmy Smith jr. Handlingen er delvis biografisk. Under arbeidet med filmen utviklet Eminem et misbruk av piller.
Shady LTD
Shady LTD er Eminems klesmerke. Shady LTD produseres av Nesi Fashion Brands og startet opp i 2003.
Singler
Fra The Slim Shady LP
Fra Chronic 2001 (av Dr. Dre)
Fra The Marshall Mathers LP
Fra 8 Mile Soundtrack
Fra Encore
Fra Curtain Call
Fra Eminem Presents the Re-Up
Fra Relapse
Fra Relapse: Refill
Fra Recovery''
Fra Revival
Fra Kamikaze
Sphinx franckii
Sphinx franckii er en sommerfugl som tilhører familien svermere (Sphingidae). Denne uvanlig slanke svermeren har larve som går på ask.
Utseende
En stor (vingespenn 100 – 128 mm), slank, gulgrå svermer, forvingene er uvanlig lange og smale. Kroppen er spoleformet, hodet ganske stort, antennene lysbrune, ca. 1/3 så alnge som forvingene. Brystet er lys grått på sidene, mørkt gråbrunt i midten. Bakkroppen har en bred, rødbrun midtstripe som er svart i midten, på sidene har den svarte og grågule tverrstriper. De lange og smale forvingene er gulaktig grå med "utviskede" mørke tegninger. En svart stripe langs ytterkanten og en tynn, svart strek mot vingespissen er som oftest synlige. Hos hannen er ytterkanten litt innbuktet og bakhjørnene markerte, men ikke hos hunnen. Bakvingene er grågule, ytterst med et bredt, brunsvart tverrbånd. Larven er blålig grønn med utydelige, lyse skråstriper på sidene. Utvokste larver er lette å kjenne på at de har to rader av pigglignende, små vorter langs ryggen.
Levevis
Larvene går bare på ulike arter av ask (Fraxinus).
Utbredelse
Denne svermeren har en forholdsvis begrenset utbredelse i den østlige delen av USA, fra New York i nord til Florida i sør, vestover til Missouri og Louisiana.
Norgescupen i nordisk baneskyting
Norgescupen i baneskyting arrangeres hver sommer av Det frivillige Skyttervesen og består av 9 banestevner, fordelt på 3 helger. Stevnene arrangeres på forskjellige kanter av landet, men Runde 2 legges i nærheten av Landsskytterstevnet slik at skyttere på vei dit kan få med seg Norgescupstevnene også.
Det skytes fullt mesterskapsprogram på 35 skudd, og plassiffer legges til grunn for poenggivningen. De 50 beste i hvert stevne får poeng, og de 6 beste stevnene teller i sammendraget.
Norgescupen 2007 ble arrangert av følgende skytterlag:
Norgescupen 2008 ble arrangert av følgende skytterlag:
Kjetland kraftverk
Kjetland kraftverk er et vannkraftverk i Masfjorden kommune i Vestland.
Kraftverket er et elvekraftverk i Dalaelvi som er en sideelv i Haugsdalsvassdraget og utnytter et fall på 130 m.
Nedslagsfeltet er på 7 km².
Installert effekt er 1,5 MW med en francisturbin.
Kraftverket har totalt en midlere årsproduksjon på 6,3 GWh.
Anlegget er eid og driftes av Kjetland kraft as og regnes som et småkraftverk.
Getúlio Dornelles Vargas
Getúlio Dornelles Vargas (født 19. april 1883, død 24. august 1954) var en brasiliansk politiker og dominerte Brasils politikk i 25 år. Som president førte han en populistisk politikk.
Vargas var født i São Borja i delstaten Rio Grande do Sul. Han tok makten i Brasil ved et statskupp i 1930 og innførte et personlig diktatur med seg selv som president. Han var diktator i perioden 1930-34, president valgt av kongressen i perioden 1934-37 og diktator igjen i perioden 1937-45. I 1945 ble han tvunget av de militære til å gå av og Vargas ble da senator i Rio Grande do Sul. Han brukte denne perioden aktivt for å skaffe seg fornyet støtte. I presidentvalget i 1950 vant han også med nesten 50% av stemmene. Oppslutningen om Vargas sank gradvis gjennom hele presidentperioden, med økende krav om at Vargas måtte gå av. Da han skjønte at han ikke hadde støtte hos parlamentet eller hos de militære, begikk han selvmord i presidentpalasset i august 1954.
Forsvarets sikkerhetsavdeling
Forsvarets sikkerhetsavdeling (FSA) er en sikkerhetsavdeling i Forsvaret underlagt Forsvarsstaben. FSA er klareringsmyndighet for alt personell i Forsvaret, unntatt Etterretningstjenestens personell, og utøver militær kontraetterretning.
Oppgaver
FSA skal på vegne av Forsvarssjefen (FSJ) utføre følgende oppgaver:
FSA løser disse oppgaver ved å innsamle informasjon som angår sikkerhetsrisiko og sårbarheter i Forsvaret, for deretter å kunne analysere informasjonen og utarbeide anbefalinger og pålegg.
En hemmelig tjeneste?
FSA er ikke en «hemmelig tjeneste». I Norge er det kun Politiets sikkerhetstjeneste (PST), Etterretningstjenesten (ETJ) og Nasjonal sikkerhetsmyndighet (NSM) som kan omtales som «de hemmelige tjenester», da de har egne særskilte lover og bestemmelser som gir eksklusiv myndighet og oppgaver.
FSA kan derimot benevnes som en EOS-tjeneste da den er under direkte og målrettet kontroll av Stortingets EOS-utvalg (på lik linje med PST, ETJ og NSM).
Rettssikkerhet og FSAs juridiske mandat og forankring
Innenfor et demokratisk samfunnssystem er rettssikkerhetsprinsippet som begrenser statens makt ovenfor den enkelte borger og respekt for menneskerettighetene fundamentalt. Rettsikkerhetsprinsippet er forankret i Grunnloven § 99 som forbyr at militær makt brukes mot statens borgere med mindre annet er bestemt i lov eller ved opprør. Samt § 110c som pålegger staten dens organer å respektere de menneskerettigheter som Norge har sluttet seg til.
Da FSA ikke er en «hemmelig tjeneste», begrenser rettsikkerhetsprinsippet FSAs mandat til å kun gjelde internt i Forsvaret. Derfor må enhver handling som FSA utfører eller pålegg de gir være hjemlet i de alminnelige rettsregler om:
Demokratisk kontroll av FSA
Som en konsekvens av Lundkommisjonen rapport som konkluderte med at det særlig i 1960- og 70-årene hadde pågått en omfattende ulovlig politisk, var det et sterkt politisk ønske om å etablere en kontrollordning for EOS-tjenestene ved å sørge for så langt som mulig at ulovlighetene fra tidligere ikke skulle få gjenta seg. Man kan idag at alle tre pilarer i maktfordelingsprinsippet (skillet mellom lovgivende, utøvende og dømmende makt) i staten kontrollerer FSA.
Stortinget vedtok i 1995 en egen lov med forskrift om en parlamentarisk forankret kontrollordning for "etterretnings-, overvåkings- og sikkerhetstjeneste" Utvalget har siden opprettelsen ført en regelmessig og tett kontroll av EOS tjenestene. Utvalget avgir årlig en rapport til Stortinget der alle avvik og uregelmessigheter blir påpekt.
Den utøvende makt sin egenkontroll av FSA skjer av flere forskjellige etater og organer:
Den dømmende makt (domstolene) utøver kontroll med FSAs fremgangsmåte, saksgang og bruk av tvangsmiddler i rettssaker der enkeltpersoner kan bli siktet for brudd på sikkerhetsbestemmelser.
Avdelingsmerke
FSA avdelingsmerke er utformet etter de tradisjonelle heraldiske regler og tradisjoner i Norge. Avdelingsmerket ble godkjent i 2003 av Forsvarssjefen og symbolikken er som følger:
Historikk – sikkerhetstjeneste innenfor Forsvaret fra 1945 til idag
Under den andre verdenskrig etablerte Hjemmefronten «kontrolltjenesten» som sørget for å avlytte okkupasjonsmaktens telefonlinjer i Norge og drev kontra-overvåkning. Innenfor de Norske styrker i utlandet ble det i Forsvarets overkommando etterretningsavdeling organisert seksjoner som hadde ansvar for sikkerhetsklarering og for kryptosikkerhet. I 1946 fikk man Forsvarsstaben i stedet for Forsvarets Overkommando som koordinerende topporgan, og etterretningsstaben ble omdøpt til Fst II. Den ble blant annet fagmyndighet for personellsikkerhet, fysisk sikring og sikkerhetsutdannelse. I 1953 ble staben omdøpt til Fst/E. Fra 1946-47 overtok Andreas Lerheim som leder av sikkerhetskontoret inntil han sluttet i 1951 og ble erstattet av Jack Helle.
Opprettelse av avdeling II
I 1953 ble det innen Fst/E opprettet en egen avdeling, avdeling II, med ansvar for sikkerhetstjenesten. Sjef for avdelingen ble den daværende sjef for sikkerhetskontoret Jack Helle. Han ble erstattet av Ola Evensen i 1955. I 1960 ble avdeling II oppløst og oppgavene fordelt på de øvrige kontorene. I 1964 ble den gjenopprettet, og fra 20. april 1965 ble Sikkerhetsstaben skilt ut som egen fagstab i Forsvarets Overkommando, med oberst Carl Ruge som sin første sjef.
Sikkerhetsstaben blir fagmyndighet
Frem til 1965 var sikkerhetstjenesten i den sivile statsforvaltning det enkelte departement i prinsippet ansvarlig, med det interdepartementale kontrollutvalg (Koordineringsutvalget under Regjeringens Sikkerhetsutvalg ) skulle påse at bestemmelsene om beskyttelse av graderte dokumenter ble fulgt. Ved kgl res 24. september 1965 ble forsvarsministeren utpekt som ansvarlig for den forebyggende sikkerhetstjeneste også i den sivile forvaltning. Sikkerhetsstaben ble da koordinerende og kontrollerende fagmyndighet både for Forsvaret og den sivile forvaltning.
Kritikk fra Lund-kommisjonen
Som en av de mest særegne statsinstitusjoner ble FO/S fra tid til annen rettet beskyldninger om ulovlig overvåkning av norske borgere. For å undersøke disse nedsatte Stortinget på 1990-tallet en granskningskomité. Lund-kommisjonens rapport frikjente FO/S for ulovlig overvåkning i nyere tid etter at POT (nåværende PST) overtok føring av registre over antatte personer som kunne utgjøre en trussel mot rikets sikkerhet.
Det ble derimot rettet kritikk mot at Forsvaret hadde mulig for stor inngripen inn i det sivile samfunnsliv og at saksbehandling ved klareringer ikke hadde tilfredsstillende forvaltningsmessige standarder. Dette førte direkte til at EOS-utvalget ble permanent etablert samt sikkerhetsloven med forskrifter ble vedtatt av Stortinget.
Avdelingen splittes
Et av Lund-kommisjonens forslag var at FO/S ble splittet i to, én hver for sivil og militær sektor av samfunnet. Den 1. januar 2003 ble så FO/S nedlagt og Nasjonal sikkerhetsmyndighet ble opprettet med ansvar for den sivil sektor og totalforsvaret, mens Forsvarets sikkerhetsavdeling (FSA) fikk ansvar for den militære sektor.
Navneendring
FSA skiftet navn til Forsvarets sikkerhetstjeneste (FOST) den 1. januar 2009. Den 13. november samme år kunngjorde ny forsvarssjef, general Harald Sunde, at FOST i henhold til utkast til ny instruks utarbeidet av Forsvarsdepartementet skulle skifte navn tilbake til FSA, da det var behov for å tydeliggjøre at myndighetsområdet kun var innenfor Forsvaret.
Pseudopostega
Pseudopostega spp. er en slekt av sommerfugler som hører til familien hvitmøll (Opostegidae). Det finnes tre arter i Europa, en av dem også i Norge.
Utseende
Små (vingespenn 8 – 12 mm for de artene som forekommer i Norden), slanke, snøhvite møll, forvingene med brunlige tverrbånd eller flekker. Antennene er trådformede, noe kortere enn forvingen. Det innerste antenneleddet er kraftig utvidet og danner et "øyelokk" over fasettøyet.
Levevis
Artene finnes i åpne områder, larvene utvikler seg trolig inne i stengelen på ulike urter.
Utbredelse
Slekten er utbredt i Palearktis, Afrika, India og Nord- og Sør-Amerika.
Mesterligaen 2007/2008
Mesterligaen i fotball for menn 2007/08 arrangeres av UEFA. Mesterligaen er Europas mest prestisjetunge turnering for klubblag. Finalen ble spilt 21. mai 2008 på Luzjniki Stadion i Moskva, hvor Manchester United slo Chelsea 7-6 på straffespark etter 1-1 etter ordinær tid og ekstraomganger.
Norge stilte med ett lag, Rosenborg, som begynte i 2. kvalifiseringsrunde.
Nummer én og to i det innledende gruppespillet går til åttendedelsfinaler. Nummer tre i hver gruppe går direkte inn i tredje runde av UEFA-cupen.
UEFA-koeffisient-rangering, hvor Norge for denne sesongen lå på 19.-plass, ligger til grunn for når lag fra de forskjellige ligaer kommer inn i denne turneringen (og i UEFA-cupen). Av UEFAs 52 medlemsland er det kun Liechtenstein som ikke deltar med lag i turneringen. 16 lag, inklusive tittelholderen, er direkte kvalifisert til gruppespillet, de øvrige 58 lagene kommer inni kvalifiseringsrunder og kjemper om de øvrige 16 plassene til gruppespillet.
Kvalifisering
I rundene er laget som har hjemmekamp i det første oppgjøret nevnt først. Ved uavgjort etter to oppgjør vinner laget med flest mål på bortebane.
Første runde
Den første kvalifiseringsrunden ble spilt 17. og 18. juli, med returkamper 24. og 25. juli 2007.
Andre runde
Den andre kvalifiseringsrunden ble spilt 31. juli og 1. august med returkamper 8. august 2007.
Tredje runde
Hvis en klubb som deltar i 2.kvalifiseringsrunde har en individuell koeffisient som er god nok til å bli seedet i 3.kvalifiseringsrunde, vil vinneren av den aktuelle 2.runde-kampen automatisk bli seedet i trekningen. I 3. kvalifiseringsrunde kan ikke klubber fra samme nasjon møtes. Hjemme-/bortebane bestemmes også ved trekning.
Seeding
De 32 klubbene (16 klubber direkte kvalifisert og 16 klubber som har kommet gjennom kvalifiseringen) er blitt delt inn i fire seedingsnivåer av åtte lag etter deres plassering på UEFAs klubbkoeffisientrangering for 2007 (lagenes prestasjoner i Europa de siste fem sesonger pluss 33% av nasjonspoengene). Nivå 1 vil inneholde forrige sesongs mester AC Milan og de syv neste på rangeringen. Nivå 2 inneholder de åtte neste klubbene på rangeringen, etc.
Sluttspill
''Trekninga av åttendedelsfinalene skjedde i UEFAs hovedkvarter i Nyon, Sveits. PS: Toerne fra hver gruppe begynte hjemme og avsluttet borte.'''
Kvartfinaler
For første gang er fire av lagene fra et og samme land, nemlig England.
Surinam under Sommer-OL 2000
Surinam deltok under Sommer-OL 2000. Fire sportsutøvere, to menn og to kvinner fra Surinam deltok i to sporter, friidrett og svømming under Sommer-OL 2000 i Sydney. Dette var niende gangen Surinam deltok i et sommer-OL, de vant ikke noen medalje.
Djémila
Byen kjenner i dag som Djémila, dens arabiske navn; i romertiden het den Cuicul, etter dens berberiske navn. Byen ble grunnlag i år 96 eller 97 som en koloni av romerske veteraner, på befaling av keiser Nerva. Hensikten var å bevokte det viktige passet mellom Sétif og Constanine. Etter femti år hadde stedet store palass, og så mange bygninger at nybygg måtte skje utenfor bymuren. På 100-tallet kom amfiteateret og et offentlig bad. Byens blomstringstid regnes å ha vært i Septimius Severus' regjeringstid, på begynnelse av 200-tallet. Da fikk byen et forum, offentlige toaletter, tempel og lokaler for folkemøter. Innbyggerne i byen var romerske borgere, men det var tett kontakt med berberne, og ekteskap mellom gruppene var vanlig.
Cuicul ble en knutepunkt for romernes handel med landene sør for Sahara: Deres forbindelser rakk til det sørlige Sudan. Med kamelkaravaner hentet berberne gull og elfenben som de solgte i Cuicul og andre romerske kolonier. Byens egen ressurser var landbruksprodukter som korn og oliven.
Kristendommen fikk solid feste i Cuicul; det ble bygget flere kirker og etablert et bispesete der. Byen ble deretter et pilegrimsmål for kristne, især etter at biskop Cresconius i 411 lot oppføre en basilika med fem hovedskip. Biskopen sto under tilsyn av den bysantinske patriarken av Konstantinopel.
På det meste hadde byen inntil 200 000 innbyggere. Byen ble gradvis forlatt etter romerrikets fall på 500- og 600-tallet, og ble ødelagt av omkringliggende folkegrupper. I det muslimske rikets storhetstid ble byen aldri gjenoppbygd, men fikk navnet Djemila, som betyr «vakker» på arabisk
Arkeologiske utgravinger i området begynte i 1909. Byen ble et verdensarvsted i 1982.
Honnstadknyken
Honnstadknyken, kalt «Knykjen» på folkemunne, er et fjell som ligger helt nord i Trollheimen. Fjellet har en høyde på 1 071 moh, og er det høyeste av fjellene langs Surnadalen. Fjellet er et yndet mål for friluftsmennesker både sommer og vinter.
Lancaster County (Sør-Carolina)
Lancaster County er et fylke i den amerikanske delstaten Sør-Carolina. Det ligger i de nordlige delene av staten og det grenser mot Chesterfield County i øst, Kershaw County i sør, Fairfield County i sørvest og mot York County og Chester County i vest. Det har også grense mot delstaten Nord-Carolina i nord.
Lancaster Countys totale areal er 1 438 km² hvorav 16 km² er vann. I 2000 hadde fylket 61 351 innbyggere og administrasjonssenteret ligger i byen Lancaster.
Lasurstein
Lasurstein eller lapislasuli (latin: lapis lazuli, «himmelblå stein») er en dypblå stein. Dens kjemiske formel er Na3Ca(Al3Si3O12)S.
Lasurstein er blitt verdsatt siden antikken for sin dypblå farge, og fordi den lett lar seg polere, er den mye brukt som smykkestein. Den er også blitt brukt i mosaikk og temperafarger og av og til i oljemaling. Men den bruken opphørte da man fant en metode for å lage syntetisk blåfarge, prøyssisk blå (berlinerblå, pariserblå) eller såkalt fransk ultramarin.
De eldste gruvene finnes i Afghanistan, i provinsen Badakhshan i elvedalen hvor elven Kokcha, som er en sideelv til Amu-Darja, renner. Disse gruvene har blitt drevet i mer enn 6000 år, og var en viktig handelsvare i blant annet oldtidsbyen Ur.
Den tvilsomme tvilling
Den tvilsomme tvilling, (engelsk The tragedy of Pudd'nhead Wilson) er en roman av den amerikanske forfatteren Mark Twain hvis handling er lagt til slavetiden før den amerikanske borgerkrigen i byen Dawson ved Mississippi. Den er en av Twains mer komplekse fortellinger, og er bygget opp som en detektivroman.
Handling
Handlingen er lagt til byen Dawson under slavetiden. To gutter blir født på samme dag, og de ligner på hverandre. Den ene, Thomas Driscoll, er sønn av slaveeieren Percy Driscoll. Den andre, Valet de Chambre, er sønn av den kvinnelige slaven Roxana, som bare i begrenset grad er av svart avstamming og ellers ser ut som en hvit kvinne. Roxana er eid av Driscolls familie og har hovedansvaret for å fostre opp familiens sønn Thomas. En dag får Roxana høre at sønnen hennes skal selges for å dekke en gjeld. Hun bytter guttenes plass, slik at Thomas blir slavegutt og Chambre blir slaveeiergutt. Til tross for at salget ikke blir noe av, blir forbyttingen værende, men en dag blir sannheten avslørt av David Wilson, alias «Pudd'nhead» Wilson. Han hadde flyttet til byen samtidig som guttene ble født, og var jurist og eiendommegler.
Tolkning
I likhet med romanen Huckleberry Finn, som Mark Twain skrev ti år før Den tvilsomme tvilling, er denne romanen samfunnskritisk og belyser de gamle holdningene fra slavetiden som fremdeles fantes tredve år etter den amerikanske borgerkrigen.
Den tvilsomme tvilling er også en av de første romanene som forsvarte og viste hvordan den nye fingeravtrykkmetoden kunne brukes for å løse blant annet kriminalsaker.
I Norge
I Norge ble romanen første gang gitt ut i 1971 på Den norske bokklubben i Per Wollebæks oversettelse. Siden er den ikke blitt utgitt på ny.
Andøyposten
Andøyposten er en avis som utgis på Andenes i Nordland fylke. Avisen ble grunnlagt i 1979, og er lokalavis for Andøy kommune.
Avisen ble trykket i eget trykkeri fram til mai 2008. Fra og med utgaven 20. mai 2008 ble avisen trykket hos Harstad Tidende i Harstad. Da ble avisen også for første gang trykket med fargebilder.
I mars 2009 meldte Harstad Tidende at Harstad Tidende AS og Harstad Tidende Gruppen AS overtar som Andøypostens hovedeier, etter at de har kjøpt seg opp fra 34 til 80 prosent av aksjene i avisen.
Opplag
Bekreftede netto opplagstall fra Mediebedriftenes Landsforening:
Per Bang
Per Bang (født 29. november 1922, død 24. april 2010) var en norsk journalist og mangeårig medarbeider i Norges Handels og Sjøfartstidende (som i 1987 ble Dagens Næringsliv), hvor han i senere år særlig ble kjent for spalten «På nattbordet» som han skrev fast inntil 2006.
Bang ble født i Kristiania og hadde ingen formell utdannelse over middelskolen. Under andre verdenskrig deltok han i motstandsbevegelsen, ble arrestert og satt et år i Grini fangeleir, noe som preget han og hans journalistikk resten av livet. Bang begynte etter krigen som journalist i avisen Jarlsberg i Holmestrand og ble i 1947 ansatt i Norges Handels og Sjøfartstidende, fra 1956 til 1974 var han avisens korrespondent i London. Bang vendte tilbake til hovedredaksjonen i Oslo, hvor han ble til han gikk av med pensjon i 1989. Per Bang fortsatte å arbeide som frilans og ble i 1990 tildelt æresbevisningen Gullpennen.
Per Bang var katolikk og han var aktivist for Amnesty International og Nei til atomvåpen.
Lycaena thersamon
Lycaena thersamon er en av gullvingene, en dagaktiv sommerfugl i gruppen glansvinger.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares.
Larvene
Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Lycaena thersamon tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt, begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
1779 Paraná
1779 Paraná er en hovedbelteasteroide. Den ble oppdaget 15. juni 1950 av Miguel Itzigsohn ved La Plata Astronomical Observatory i La Plata.
Witold Gombrowicz
Witold Gombrowicz (født 4. august 1904 i Małoszyce nær Kielce i Polen, død 24. juli 1969 i Vence nær Nice i Frankrike) var en polsk forfatter og dramatiker.
Bakgrunn
Han vokste opp i en velstående og stolt polsk familie, som hadde sitt hjem ca. 200 kilometer fra Warszawa. Han studerte jus og fransk litteratur på universitetet i Warszawa fra 1926 til 1932. Som student var han en livsnyter, og involverte seg mye i hovedstadens kulturelle og sosiale liv.
Etter at han fullførte sin utdannelse ble han ansatt som oversetter for utenriksdepartementet i Polen. Det var der han møtte sin beste venn, Jerzy Giedroyć.
Forfatter
I 1933 publiserte han flere noveller i en samling kalt Memoarer fra en tid av umodenhet. Novellene ble dog sett på som rare og ble upopulære i kulturkretser. Hans første suksess kom med boken Ferdydurke, som ble berømt gjennom ondartet kritikk fra polske nasjonalister.
Gombrowicz ble tilbudt å bo hos argentinske medlemmer av familien til Jerzy Giedroyć til krigen var over, men etter at Tyskland invaderte Frankrike skjønte man at krigen kunne vare en stund. Så Gombrowicz slo seg ned i Buenos Aires, hvor han ble i 25 år. Han arbeidet som fransklærer på et gymnas og ble kjent med sin fremtidige kone, Rita, medlem av Buenos Aires kunstneriske bohembevegelse.
Etter annen verdenskrig kunne ikke rikmannssønnen Gombrowicz dra tilbake til Polen. Romanene og skuespillene hans var svartelistet helt til sent på 1970-tallet, men ble utgitt av hans gode venn Giedroyć, som i 1950 etablerte et forlag kalt Kultura i Paris.
Fordi mange bøker ble smuglet til Polen ble han også kjent i hjemlandet. Giedroyć oversatte også Ferdydurke og Trans-Atlantyk til fransk. Trans-Atlantyk skapte stor interesse i Frankrike blant teaterkritikere, noe som gav Gombrovicz noe oppmerksomhet.
I 1965 flyttet han fra Argentina til Paris og bodde der sammen med sin kone frem til sin død i 1969.
Ettermæle
Det var først mot slutten av sitt liv at Gombrowicz oppnådde bredere popularitet, og er i dag betraktet som en av de mest fremtredende figurer i polsk litteratur.
İzmir (provins)
İzmir er en av Tyrkias 81 provinser. Provinsens areal er 12 016 km². Administrasjonssenteret ligger i byen İzmir.
Provinsen ligger vest i Tyrkia og grenser til provinsene Balıkesir i nord, Manisa i øst og til Aydın i sør og i vest har den kystlinje mot Egeerhavet.
Distrikter
Provinsen İzmir består av tretti distrikter:
Henning Mortensen
Henning Mortensen (født 12. juli 1940 i Esbjerg i Danmark) er en dansk forfatter og dramatiker.